open-index/open-wikipedia-markdown huggingface dataset:
Eilean Shona

**Eilean Shona** (skotsk-gælisk *Eilean Seòna*, mogleg frå norrønt *Sjoney*) er ei tidvassøy i Loch Moidart i Skottland. Det tidlegare gæliske namnet var *Arthraigh*, som tyder «Fjøreøya». 

Ho vart leigd ut til forfattaren J. M. Barrie i 1920-åra, som nytta ho som sommarferiestad for seg sjølv og fostersønene Michael og Nicholas Llewelyn Davies. Det var her har skreiv manuset til 1924-utgåva av filmen *[[Peter og Wendy|Peter Pan]]*.

Øya er i dag eigd av Robert Devereux. 

Det bur i dag 11 personar på øya, men i 1851 vart det rapportert at 37 familiar flytta frå øya til den nærliggande busetnaden Dorlinn etter potetsjuke.

Det ligg fleire mindre øyar rundt Eilean Shona, som Riska Island, Eilean an Fhèidh og Eilean Tioram. Eilean Shona House ligg oppfor Riska og Castle Tioram. Det er fleire hytter til leige på øya, i tillegg til hovudhuset. 

## Kjelder

**Denne artikkelen bygger på «[[:en:Eilean Shona|Eilean Shona]]» frå ,  den 14. februar 2010.* 
*** oppgav desse kjeldene:*
Hasard

**Hasard**, (frå fransk gjennom spansk *azar*, 'uheldig terningkast' frå arabisk *az-zahr* 'terningen' eller *yasara* 'han spela terning') viser til om sjansespel og risikoåtferd i generell tyding, og spesielt om pengespel der slump er avgjerande for utfallet.

I Noreg er det ulovleg å medverke til anna pengespel enn det som er tillate med heimel i Lov om pengespill.

I nokre land, t.d. Monaco, er pengespel ei stor økonomisk verksemd.

## Kjelder
Marianne Heiberg

**Marianne Heiberg** () var ein norsk ekspert på Midt-Austen. 

Heiberg tok utdanning i samfunnsvitskap ved Universitetet i Oslo i 1971. Ho fullførte ein doktorgrad om baskarane i Spania ved London School of Economics and Political Science i 1981. 

Ho var tilsett ved Norsk utanrikspolitisk institutt (NUPI) frå byrjinga av 1980-åra, der ho arbeidde med Midt-Austen-spørsmål, og studerte etniske konfliktar og fredsskapande arbeid. I 1994 var ho fungerande direktør for prosjektering og utvikling ved FN sin hjelpeorganisasjon for palestinske flyktningar, UNRWA sitt feltkontor i Jerusalem. Frå 1995 til 1997 var ho spesialrådgjevar for generaldirektøren i UNESCO i deira Kultur for fred-program.

Marianne Heiberg var gift med Johan Jørgen Holst, og var ein sentral aktør i arbeidet med Oslo-avtalen.

Ho var syster til Karin Stoltenberg og dermed tante til Jens Stoltenberg.

Heiberg døydde av eit hjarteinfarkt.

## Bakgrunnsstoff
* Nekrolog i The Guardian, vitja 14. februar 2010 
* Omtale av dødsfallet hos NRK, vitja 14. februar 2010
Welsh corgi

**Welsh corgi** er ein kortbeint gjetarhund med opphav i Wales i Storbritannia. Det finst to rasar, welsh corgi pembroke og welsh corgi cardigan, med namn etter dei walisiske grevskapa Cardiganshire og Pembrokeshire. Welsh corgi pembroke er kjend gjennom si tilknyting til det britiske kongehuset, der dronning Elizabeth II gjennom åra har hatt fleire hundar av denne rasen.

Største skilnaden mellom dei to rasane er at pembroke har stubbhale eller ingen hale i det heile tatt, mens cardigan har ein reveliknande hale. Elles liknar hundane kvarandre i storleik og utsjånad, med korte føter og store øyre. Dei har likevel utvikla seg såpass uavhengig av kvarandre at beinstruktur og nøyaktig lengd og storleik er ulike.

Cardigan er den største corgien med ei vekt på 11 til noko over 17 kg (hannar). Pembroke av begge kjønn veg rundt 11-12 kg. Begge typane har ei mankehøgd på rundt 26-33 cm.

Welsh corgi cardigan er rekna som ein av dei eldste britiske hundetypane, og har vore brukt av walisiske bønder til å gjeta kveg, vera med på jakt og vakta hus og barn. Også pembroke har vore lenge i landet. Denne hunden er truleg skapt gjennom blanding med spisshundar, anten frå det europeiske fastlandet eller frå Skandinavia. Han liknar mykje på svensk västgøtaspets, men kva slektskap det er mellom desse hundane er ikkje kjent.

## Kjelder

**Denne artikkelen bygger på «[[:en:Welsh corgi|Welsh corgi]]» frå ,  den 25. mai 2010.*  
 

## Bakgrunnsstoff
Eorsa

**Eorsa** er ei busetnadslaus øy i Indre Hebridane i Skottland. 

Eorsa ligg i Loch na Keal på vestsida av Isle of Mull og aust for Ulva.

## Historie
Mange av dei nærliggande øyane, som Inchkenneth, er knytte til tidleg kristendom. Det same kan Eorsa ha vore. Ho høyrte ein gong til klosteret på Iona og vart underlagt hertugen av Argyll.

Under den første verdskrigen vart øya nytta som ankringsplass for den britiske marinen.

## Kjelder

**Denne artikkelen bygger på «[[:en:Eorsa|Eorsa]]» frå ,  den 14. februar 2010.* 
*** oppgav desse kjeldene:*
Erraid

**Erraid** (skotsk-gælisk *Eilean Earraid*) er ei tidvassøy i Indre Hebridane i Skottland. Ho ligg vest for Mull (som ho er knytt til ved lågvatn) og søraust for Iona. 

Øya får om lag 1000 mm nedbør i året og 1350 soltimar årleg, noko som gjer ho til ein av dei tørraste og mest solrike stadane på vestkysten av Skottland. Det ligg fleire mindre øyar rundt Erraid, som Eilean Dubh, Eilean nam Muc, Eilean Chalmain, Eilean Ghomain og Eilean na Seamair.

Det står ein ubrukt signalstasjon for fyra på Dubh Artach og Skerryvore på øya, og fleire hytter som vart bygd for fyrvaktarane. 

Det ligg ein velkjend ankringsplass på vestsida av øya kalla Tinker's Hole. Han er djup, men smal og ligg mellom Erraid og den vestlegaste av øyane rundt, kalla Eilean Dubh.

## Kjelder

**Denne artikkelen bygger på «[[:en:Erraid|Erraid]]» frå ,  den 14. februar 2010.* 
*** oppgav desse kjeldene:*


## Bakgrunnsstoff

*Nettsida til øya
*Findhorn Foundation
*R. L. Stevenson’s ''Memories and Portraits''.
Isle of Ewe

**Isle of Ewe** (skotsk-gælisk *Eilean Iùbh*) er ei lita øy vest for Ross and Cromarty i Skottland i Indre Hebridane.

Isle of Ewe ligg i Loch Ewe, vest for Aultbea i Ross and Cromarty i Highland. Øya består av sandstein og kysten varierer frå flate grusstrender til klipper. 

Sidan namnet på øya høyrest ut som *«I love you»*, har det vorte populært for par å ta båtturar rundt øya. 

## Kjelder

**Denne artikkelen bygger på «[[:en:Isle of Ewe|Isle of Ewe]]» frå ,  den 14. februar 2010.* 
*** oppgav desse kjeldene:*
Fladda

**Fladda** er ei av Slate Islands utanfor vestkysten av Argyll and Bute i Skottland. Øyane høyrer til Indre Hebridane

Fladda er ei lita øy i Sound of Luing, mellom Luing og Belnahua. Namnet kjem frå norrønt *Flatey* som tyder «flat øy». 

Det står eit fyr på Fladda og fyret og fyrvaktarbustadane vart bygde i 1860 av brørne David og Thomas Stevenson. Det finst ein stor koloni med terner på øya.

## Kjelder

**Denne artikkelen bygger på «[[:en:Fladda|Fladda]]» frå ,  den 14. februar 2010.*
Fladda-chùain

**Fladda-chuain** er ei øy som ligg nord for Trotternishhalvøya på Skye i Indre Hebridane i Skottland.

Namnet kjem frå det norrøne *Flatey*, som tyder «flat øy», og *Cuan*, som er eit skotsk-gælisk ord for «hav» (eller «bukt» på irsk og gælisk). Sistnemnde viser truleg til the Minch, som vert kalla *An Cuan Sgìth* («Skyehavet») eller *Cuan na Hearadh* («Harrishavet»). 

## Historie
Fleire segner er knytte til Fladda-chuain.

Det ligg nokre ruinar av eit kapell her, som er sagt å vere bygt av ein O'Gorgon i tida til heilage Columba.

Den siste kjende innbyggjaren på øya vart kalla Am Muileach Mòr, som anten tyder «den store Mullmannen» eller «mannen på neset»

I 2002 gjekk atomubåten HMS «Trafalgar» på grunn ved Fladda-chuain.

## Kjelder

**Denne artikkelen bygger på «[[:en:Fladda-chùain|Fladda-chùain]]» frå ,  den 14. februar 2010.* 
*** oppgav desse kjeldene:*
Garbh Eileach

**Garbh Eileach** er ei busetnadslaus øy i Indre Hebridane vest for Skottland. Ho er den største av Garvellachs og ligg i Firth of Lorne mellom Mull og Argyll.

Namnet er gælisk for «ru, steinete haug». Den angliserte utgåva av namnet har gjeve namn til heile øygruppa Garvellachs.

Ruinane av eit lite fort ligg oppfor ei bukt på austsida.

## Kjelder

**Denne artikkelen bygger på «[[:en:Garbh Eileach|Garbh Eileach]]» frå ,  den 14. februar 2010.* 
*** oppgav desse kjeldene:*
Garvellachs

**Garvellachs** (skotsk-gælisk *Garbh Eileaich*) eller **Isles of the Sea** er ei lita øygruppe i Indre Hebridane i Skottland. Dei høyrer til regionen Argyll and Bute og lgig vest for Lunga og nordvest for Scarba og har vore utan busetnad sidan den andre verdskrigen.

Av øyar i øygruppa finn ein Garbh Eileach, Dùn Channuill og Eileach an Naoimh.

Farvatnet kring øyane vert mykje nytta til segling. Ein treng god kjennskap til området og vêret endrar seg ofte raskt. Tidvasstraumane i området er kraftige, og mellom Scarba og Jura finn ein kvervelen Corryvreckan, som er den tredje største virvelstraumen i verda. 


Fil:Garvellachs (RLH).JPG|The Garvellachs
Fil:Garvellachs Grey Dogs (RLH).jpg| The Grey Dogs
Fil:Garvellachs Tidal Flow (RLH).JPG| Tidvasstraumar ved Garvellachs


## Kjelder

**Denne artikkelen bygger på «[[:en:Garvellachs|Garvellachs]]» frå ,  den 14. februar 2010.*
Gigalum Island

**Gigalum** er ei lita øy utanfor Gigha i Indre Hebridane i Skottland. Det står eit moderne hus midt på øya og ho har gjeve namn til sundet mellom seg og Gigha, Caolas Gigalum. Like aust for øya ligg skjera Gigalum Rocks og om lag ein kilometer lenger nordaust ligg Sgeir Gigalum. Ei anna lita øy ligg òg like ved Gigalum, Eilean na h-Uilinn, som tyder «Albogeøya».
Klæbu seminar

**Klæbu seminar** var eit lærarseminar i Klæbu i Trøndelag, grunnlagt i 1839.

Soknepresten i Klæbu, Hans Jørgen Darre, var styrar for skolen. Skolen uteksaminerte i sine aktive år 1&nbsp;151 lærarar, såkalla seminaristar. To av desse var Ole Vig frå Stjørdal og Engebret Hougen frå Sel.  

I 1892 flytta seminaret til Levanger, der det vart ført vidare som Levanger lærerskole.

## Litteratur
* Anders Forfang. *Klæbu seminar : et lidet mindeskrift : med tillæg om Levanger lærerskole*. Trondheim, 1902
* Karl Ræder og Ånund Vatne. *Frå Levanger lærarskole til 125-års minnet for Klæbu seminar*. Levanger, 1966
* *Levanger lærarskole, Klæbu seminar 150 år*. Redigert av Tov Solheim. Levanger, 1989. ISBN 82-991499-1-6
* Birger Sivertsen. *Klæbu seminar : et intellektuelt arnested på bygda 1839-1892*. Tapir forlag, 2001. ISBN 82-519-1693-3
Søfteland Rock n' LOL

**Søfteland Rock n' LOL** er ein musikkfestival som held til på Søfteland i Os i Hordaland. Festivalen vart starta i 2007 av nokre unge arrangørar som ikkje fekk leiga lokale til konsert fordi dei ikkje var tjuefem. 

## Historie
16. juni 2007 vart datoen for den første rock n' LOL festivalen, han vart halden i ein hage og hadde omkring 200 besøkande. Året etter flytta festivalen frå hage til gard og fekk mykje meir plass å boltra seg på, og billetsalet gjekk opp til 600. I 2009 gjekk fesetivalen av stabelen 17.-18. juli og hadde doble besøkstal, med 1600 besøkande. Kjende namn som Karin Park og Lars Vaular stod på plakaten. I 2010 vart festivalen halden 16.-17. juli.

## Kjelder
Gometra

**Gometra** er ei øy i Indre Hebridane i Skottland, vest for Mull. Ho ligg like vest for Ulva, og har brusamband til denne øya og ved lågvatn òg via ein sandbanke. Ho er om lag 4,25 km² stor. 

Øya er eit jordbruksområde og tidlegare vart det dyrka korn her for klosteret på Iona. Ein gong budde det over hundre menneske på øya, men i dag er det berre ei handfull att. Det er mykje sau, noko geiter og kronhjort på øya. Av historiske stader på øya finn ein ein gammal gravhaug, ruinane av to festningar og gamle busetnader. Namnet på øya kjem frå det norrøne *Goðrmaðray* som tyder «krigarprestøya» og det gæliske *Gu mòr traigh* som tyder «berre ved lågvatn».

I 1932 vart øya seld til den engelske fjellklatraren Hugh Ruttledge (1884–1961). Medan han budde på øya leia han to britiske ekspedisjonar til Mount Everest, i 1933 og 1936. I 1950 flytta han til Dartmoor.

## Kjelder

**Denne artikkelen bygger på «[[:en:Gometra|Gometra]]» frå ,  den 14. februar 2010.* 
*** oppgav desse kjeldene:*
Gruinard Island

**Gruinard Island** (skotsk-gælisk *Eilean Ghruinneard*) er ei lita øy i Skottland, om lag 2&nbsp;km lang og 1&nbsp;km brei. Ho ligg i Gruinard Bay, om lag halvvegs mellom Gairloch og Ullapool i Indre Hebridane. Det vart utført eksperiment her med miltbrannbakteriar, og ho var derfor lenge farleg for alle pattedyr, før ho vart reinsa seint på 1900-talet.

I 1942 under den andre verdskrigen var Gruinard ein teststad for biologisk krigføring. Det vart nytta miltbrann til å teste kor sårbare britane var frå tyske biologiske åtak, og om det var mogeleg å angripe tyskarane på same måten. Gruinard vart vald ut som teststad fordi ho låg aude nok til at folk og fe ikkje vart skadde. Åtti sauer vart sett ut på øya og ho vart så bombardert med miltbrannsporar. Sauene fekk det i seg og døydde etter eit par dagar. Enkelte av eksperiementa vart filma.

Øya vart sett i karantene og det vart strengt forbode å gå i land. I 1986 starta arbeidet med å reinse øya og heile øya vart spreia med ei 280 tonn stor formaldehydblanding blanda med sjøvatn, samt at delar av det øvste jordsmonnet vart fjerna. Ein saueflokk vart plassert ut på øya og klarte seg utan å verte sjuke.

## Bakgrunnsstoff
* Fargefilm frå 1942 som viser dei testinga på Gruinard island  
*Bilete frå Gruinard

## Kjelder

**Denne artikkelen bygger på «[[:en:Gruinard Island|Gruinard Island]]» frå ,  den 14. februar 2010.* 
*** oppgav desse kjeldene:*
Gunna

**Gunna** (gælisk *Gunnaigh*) er ei busetnadslaus øy i Indre Hebridane i Skottland.

Gunna ligg mellom Coll og Tiree, nærare Coll. Ho har eit areal på 0,69 km² og det høgaste punktet ligg 35 meter over havet. Ingen stader på øya er meir enn 500 meter frå sjøen. 

Det ligg fleire mindre øyar rundt Gunna, som Eilean Frachlan, Eilean nan Gamhna, Soy Gunna og Eilean Bhoramull. 

«Gunni» er eit norrønt førenamn, men ein veit ikkje kven øya er kalla opp etter. 

## Kjelder

**Denne artikkelen bygger på «[[:en:Gunna|Gunna]]» frå ,  den 14. februar 2010.*
Handa i Skottland

**Handa** (skotsk-gælisk *Eilean Shannda*) er ei øy utanfor vestkysten av Sutherland i Highland i Skottland. Ho er 309 hektar stor og det høgaste punktet er 123 meter over havet. 

Ei lita ferje går til Handa frå Tarbet på fastlandet og det går fleire båtturar til øya frå Fanagmore.

Øya består av raud sandstein og er omgjeve av klipper dekte av fuglar. 

Nord på øya ligg to åsar, medan sør- og austsida er meir lågtliggande. Nord og vest på øya stig klippene til 100 meter, medan det er strender i sør og aust. 

Mindre øyar rundt Handa er mellom anna Glas-Leac i sør, Eilean an Aigeach i nordaust og Stac an t-Sealbhaig i nord. Mellom øya og fastlandet ligg Sound of Handa.

Namnet på øya har norrønt opphav. 

Tidlegare vart øya nytt som gravplass og det er framleis restar av eit kapell søraust på øya. 

Øya hadde 65 innbyggjarar i 1841, men potetsjuke tvinga folk bort i 1848. Dette er noko overraskande sidan øybuarane hadde ein forholdsvis variert diett som bestod av korn, fisk og sjøfugl, og ikkje var fullstendig avhengige av potetavlingane. 

## Dyreliv
Handa er kjend for fuglelivet, som lundefugl, alke og teist. 

Øya har status som Site of Special Scientific Interest (SSSI, stad av særleg vitskapleg interesse).

## Bakgrunnsstoff
* Scottish Wildlife Trust - Handa Island 

## Kjelder

**Denne artikkelen bygger på «[[:en:Handa, Scotland|Handa, Scotland]]» frå ,  den 14. februar 2010.*
Hinba

**Hinba** (skotsk-gælisk for 'øyane i sjøen') er ei øy i Skottland med ukjend plassering der det stod eit kloster tilknytt kyrkja til Columba på Iona. Sjølv om ein kjenner til fleire detaljar om klosteret og dei første abbedane, er ein ikkje samde om kva øy det er snakk om. 

Øyane Eileach an Naoimh og Jura er dei mest sannsynlege kandidatane, men Canna er òg ein mogelegheit. 

## Kjelder


**Denne artikkelen bygger på «[[:en:Hinba|Hinba]]» frå ,  den 14. februar 2010.* 
*** oppgav desse kjeldene:*
** Marsden, John (1995) *The Illustrated Life of Columba*. Edinburgh. Floris Books.
Leinstrand

:*Denne artikkelen handlar om ein tidlegare kommune i Sør-Trøndelag. Ser du etter Leinstrand på [[Leinøya]] i [[Herøy på Sunnmøre]], sjå [[Fosnavåg/Leinstrand]].*
**Leinstrand** er ein tidlegare heradskommune i Sør-Trøndelag, oppretta i 1837. Den blei 1. januar 1964 innlemma i storkommunen Trondheim saman med heradskommunane Byneset, Strinda og Tiller. Leinstrand omfatta områda nord for Gaulosen og store delar av Byåsen austover til stasjonsbyen Heimdal som var delt mellom Leinstrand og  Tiller.

Første del av namnet kjem av norr. *hlein* med tydinga "halling, skråning" (jf. *lein* i nynorsk). 

Ved samanslåinga hadde heradet eit areal på 45,74 kvadratkilometer og 4193 innbyggjarar.

Leinstrand er mest kjend for Gaulosen, elva Gaula sitt mektige delta. Dette er eit av dei få større deltaområde i Noreg som ikkje er bebygd, og det er difor eit naturreservat.

Lisbet Nypan, den nest siste i Noreg som blei avretta for trolldom då ho blei brend på heksebål i 1670, var bondekone frå Leinstrand.

På Leinstrand ligg Skjetlein vidaregåande skule, der det har vore gardsdrift i fleire hundre år, før her vart oppretta ein landbruksskule i 1900. Skulen har no om lag 100 elevar. Skulen har internat. På Leinstrand ligg også barneskulen Nypvang, der elevar frå både Leinstrand og Ringvål går. Ungdomskuletrinnet blir bussa opp til Spongdal på Byneset.

### Folk
Bilethoggaren Hans Michelsen var frå Leinstrand.
Byneset

**Byneset** er ein tidlegare kommune i Sør-Trøndelag.

Byneset er den vestlegaste delen av Trondheim kommune og ligg på ei halvøy i Trondheimsfjorden. Byneset er stort sett eit landbruksområde.

## Historie
Byneset blei oppretta som kommune ved formannskapslovene i 1837. I 1855 blei Buvik kommune skilt ut frå Byneset. Ved delinga hadde Byneset 2109 innbyggjarar. 1. januar 1964 blei Byneset kommune slått saman med Leinstrand, Strinda, Tiller og Trondheim kommune til nye Trondheim kommune. Ved samanslåinga hadde Byneset 2049 innbyggjarar.

I mange år blei det drive med torvuttak på myrane på Byneset, særleg på Stormyra ved Spongdal. På Stormyra finn ein i dag eit av Byneset Idrettslag sine fotballanlegg.

Byneset Historielag blei stifta 17. november 1994.

## Befolkning
På Byneset bur det no om lag 2500 innbyggjarar. Her er to tettstadar der, som står for omtrent halvparten av folketalet. Resten av folket bur spreidd utover heile Byneset.
Tettstadane:
* Rye
* Spongdal
Den største tettstaden er Spongdal. Spongdal er relativt tett busett, og har mellom anna daglegvarebutikk og andre servicetilbod, og forsamlingshuset Folkvang.

På Spongdal og Rye finn ein også dei to einaste skulane på Byneset, Rye skole og Spongdal skole. Spongdal skole er den einaste med ungdomstrinn, og elevane frå Rye tek til der når dei startar på 8. klassesteget. I tillegg tek Spongdal skole imot 8.-klassingar frå Nypvang skole

## Byneset kyrkje
Byneset kyrkje også kjend som Mikalskyrkja på Stein, er ei steinkyrkje frå 1100-talet, ei av dei eldste i Trøndelag. Det ligg ein kyrkjegard ved kyrkja.

## Næringsliv
På Byneset ligg det største golfanlegget i området, Byneset Golf. Anlegget blei etablert i 2000, då med 9 hol på bane sør. I dag har bana ei enkel 9-holsbane, og ei meir krevjande 18-holsbane. Golfanlegget er designa av golfarkitekten Donald Steel

## Kjende bynesingar
* Johan Nicolaisen, skulemann
* Øystein Baadsvik, verdskjend solotubaist.
* Randi Stene, mezzosopran
* Stian Arnesen, radioreportar
* Jacob Margido Esp, skodespelar

## Bakgrunnsstoff
* Byneset historielag 
* Byneset Ungdomslag 
* Byneset idrettslag

## Kjelder

**Denne artikkelen bygger på «[[:nb:Byneset|Byneset]]» frå ,  den 14. februar 2010.*
Tora Berger

**Tora Berger** () er ein norsk skiskyttar. Ho har fem sigrar i verdscupen til saman, den første frå jaktstarten i Kontiolax (Kontiolahti) den 2. desember 2007. Berger debuterte i senior-VM under VM i 2005. Ho deltok på samtlege fem distansar, men tok ikkje medalje i nokon av dei. I verdsmeisterskap seinare i karrieren, har ho vunne to sølv og tre bronsemedaljar.

## Bakgrunnsstoff
*Profil på biathlonworld.com (engelsk)
Storsjøen

**Storsjøen** kan vise til:

* Storsjøen i Odal &ndash; ein innsjø i Sør-Odal og Nord-Odal kommunar i Hedmark
* Storsjøen i Rendalen &ndash; ein innsjø i Rendalen kommune i Hedmark
* Storsjøen i Tolga &ndash; ein innsjø i Tolga kommune i Hedmark
* Storsjön &ndash; ein innsjø i Jemtland i Sverige
Børsa kommune

:*For tettstaden Børsa, sjå [[Børsa]]
*'Børsa''' er ein tidlegare kommune i Sør-Trøndelag oppretta som Børsa formannskapsdistrikt i 1837, i dag ein del av Skaun kommune.
* 1. januar 1890 blei kommunen delt i to då Skaun (Børseskognen) blei skilt ut som eigen kommune. Børsa hadde 2.300 innbyggjarar etter frådelinga.
* 1. januar 1905 blei Børsa igjen delt, då Geitastrand blei skilt ut som eigen kommune. Børsa hadde 1.420 innbyggjarar etter denne delinga.
* 1. januar 1965 blei Børsa slått saman med Buvik og Skaun kommunar til den nye Skaun kommune. Børsa hadde på dette tidspunktet 1.476 innbyggjarar.
Buvik

**Buvik** er ein tidlegare sjølvstendig kommune i Sør-Trøndelag, opphavleg ein del av Byneset kommune. Buvik blei frådelt som eigen kommune med 841 innbyggjarar i 1855.

1. januar 1964 blei området Langørgengardane i Buvik med 11 innbyggjarar slått saman med Flå, Horg, Hølonda og Melhus kommunar til den nye Melhus kommune.

1. januar 1965 blei Buvik slått saman med Børsa og Skaun kommunar til den nye Skaun kommune. Buvik hadde på dette tidspunktet 1&nbsp;267 innbyggjarar.

## Kjelder
Hedda Berntsen

**Hedda Helene Berntsen** () er ein norsk skirennar frå Oslo.

Berntsen har delteke i verdscupen sidan sesongen 1999/2000. Høgdepunktet i karrieren kom under VM 2001 i St. Anton, der ho overraska alle med å ta tredjeplassen i slalåm. 

Berntsen har og eit VM-gull i telemarkkøyring frå 1997, og sølv i skicross i X-Games i Aspen januar 2008.

## Kjelder

## Bakgrunnsstoff
*
Geitastrand

**Geitastrand** er ein tidlegare kommune i Sør-Trøndelag. Kommuna blei etablert då Børsa kommune blei delt 1. januar 1905. Kommunen hadde då 674 innbyggjarar. 1. januar 1963 blei Geitastrand slått saman med Orkanger, Orkdal og Orkland til den nye Orkdal kommune. Geitastrand hadde då 559 innbyggjarar.

Geitastrand omfattar kyststripa nordover frå Orkanger langs Trondheimsfjorden til grensa mot Agdenes. Området er tynt befolka og har ingen eigenlege tettstadar. Avstanden over fjorden til Byneset i Trondheim er ca. 5 km på det smalaste. Riksveg 710 til Agdenes går gjennom bygda.
Orkland kommune (1920-1963)

**Orkland** er ein tidlegare sjølvstendig kommune i Sør-Trøndelag, opphavleg ein del av Orkdal formannskapsdistrikt. Orkland med 1760 innbyggjarar blei delt frå 1. juli 1920 då også Orkanger blei etablert som eigen kommune. Namnet «Orkland» var nylaga og var avleidd frå elva Orkla. Svorkmo var sentrum i kommunen.

1. januar 1963 blei Orkland, Orkanger, Orkdal og Geitastrand kommunar slått saman til den nye Orkdal kommune. Ved samanslåinga hadde Orkland 1707 innbyggjarar.

Personar som kjem frå tidlegare Orkland kommune blir kalla for orklending.

Kommunenamnet blei igjen brukt som namn på den nye kommunen som blei danna i 2020.

## Kjelder
Skiskyting under vinter-OL 2010

**Skiskyting under [[vinter-OL 2010]]** vart arrangert i Whistler Olympic Park i Callaghan Valley i perioden 13. - 26. februar 2010.

## Menn

### Sprint 10 km



Dato: 14. februar



### Jaktstart 12,5 km



Dato: 16. februar



### 20 km normalprogram



Dato: 18. februar

Sergej Novikov og Bjørndalen delte sølvmedaljen på normaldistansen etter at dei begge fekk same tid.



### Fellesstart 15 km



Dato: 21. februar



### Stafett 4 x 7,5 km


  



Dato: 26. februar



## Kvinner

### Sprint 7,5 km



Dato: 13. februar



### Jaktstart 10 km



Dato: 16. februar



### 15 km normalprogram



Dato: 18. februar



### Fellesstart 12,5 km



Dato: 21. februar



### 4 x 6 km stafett


  

Dato: 23. februar



## Medaljestatistikk



## Bakgrunnsstoff
*Oversikt over skiskytingøvelser og resultater hos Vancouver2010.com
Morten Ask

**Morten Ask** () er ein norsk ishockeyspelar frå Oslo. Moderklubben hans er Vålerenga Ishockey. Han har spelt i USA, Finland og Sverige, og har spelt fleire kampar på landslaget.
Alpine greiner under Vinter-OL 2010

**Alpine greiner under [[vinter-OL 2010]]** i Vancouver vart avvikla i skianlegget Whistler-Blackcomb ved småbyen Whistler, om lag 120&nbsp;km nord for byen Vancouver, i tida 15. - 27. februar 2010. Øvingane omfatta ti tevlingar, fem kvar for både kvinner og menn.

Maria Riesch frå Tyskland var beste utøvar av kvinnene med to gullmedaljar. Forgrunnsfigurar mellom mennene vart Bode Miller frå USA og Aksel Lund Svindal frå Noreg, begge vann kvar si gull-, sølv, og bronsemedalje.

## Menn
### Slalåm



Dato: 27. februar

### Storslalåm



Dato: 23. februar

 
### Super-G



Dato: 19. februar

### Utfor



Dato: 15. februar

### Superkombinasjon



Dato: 21. februar

## Kvinner
### Slalåm



Dato: 26. februar

### Storslalåm



Dato: 24. februar (første omgang) og 25. februar (andre omgang)

### Super-G




Dato: 20. februar

### Superkombinasjon



Dato: 18. februar

### Utfor
  



Dato: 17. februar

## Medaljeoversyn

## Kjelder

**Denne artikkelen bygger på «[[:nb:Alpine grener under Vinter-OL 2010|Alpine grener under Vinter-OL 2010]]» frå ,  den 26. mars 2013.*
Desiree Bjerke

**Desiree Bjerke Andersen** () frå Fredrikstad, er ein norsk skeleton-utøvar, som representerer Lillehammer Skeletonklubb. 

Første gong Bjerke deltok i OL var i 2006. Ho har og delteke i VM, men har ingen internasjonale topplasseringar.

## Bakgrunnsstoff
* ''Norsk niendeplass i skeleton'' på DB.no 16. februar 2006
Aker Drilling

**Aker Drilling** var eit norsk føretak som opererer boreriggar. Føretaket var heileigd av Aker ASA, og eigde to boreriggar bygt av systerføretaket Aker Solutions.

## Riggar
Per 2010 hadde Aker Drilling dei følgjande riggane:
Alexander Bonsaksen

**Alexander Bonsaksen** () er ein norsk profesjonell ishockeyspelar

Bonsaksen vart utteken til Noregs herrelandslag i ishockey i Vinter-OL 2010. Han har tidlegare representert Noreg i U-18 VM i 2005, Junior-VM i 2006 og 2007 og Ishockey-VM i 2008 og 2009.

## Bakgrunnsstoff
* karrierestatistikk hjå The Internet Hockey Database
*
Hitra tidlegare kommune

:*[[Hitra]] er også namn på ein noverande kommune.*

**Hitra** er ein tidlegare kommune på øya Hitra i tidlegare Sør-Trøndelag fylke. Kommunen var ein del av Hitra formannskapsdistrikt då det vart oppretta i 1837, og som då omfatta noverande Hitra kommune og Frøya kommune. 1. januar 1877 vart Frøya utskild som eigen kommune. 

Fillan og (den seinare frådelte Sandstad kommune) vart skild ut frå Hitra som eigen kommune 1. januar 1886. 1. januar 1913 vart så Kvenvær kommune skild ut frå den då resterande Hitra kommune. Etter delinga hadde dåverande Hitra kommune 1&nbsp;439 innbyggjarar.

1. januar 1964 vart dei fire kommunane Hitra, Fillan, Kvenvær og Sandstad slegne saman til nye Hitra kommune, som deretter utgjorde heile øya Hitra. Den tidlegare kommunen Hitra hadde ved kommunesamanslåinga 984 innbyggjarar.
Den Norske Opera & Ballett

**Den Norske Opera & Ballett** er ein institusjon for opera og ballett som vart stifta i 1957. Han er den einaste fullt ut profesjonelle institusjonen for produksjon og formidling av desse kunstformene i Noreg. 

Den Norske Opera & Ballett si verksemd er organisert i sju programområde: Opera, ballett, konsertar, utdanning og formidling, utvikling og nyskapning, turné- og riksopera, i tillegg til utanlandsgjestespel.

## Soge

 

Den første operasjefen var Kirsten Flagstad. Den norske Operaen & Ballett heldt sidan starten til i Folketeatret på Youngstorget, før han i 2008 kunne flytte inn i det nye Operahuset i Oslo med adresse Kirsten Flagstads plass 1 i Bjørvika. I samband med flyttinga endra institusjonen namn frå «Den Norske Operaen» til «Den Norske Opera & Ballett». Samstundes la Det norske Operafond ned verksemda og overlét eigenkapitalen til institusjonen. Institusjonen er organisert som eit aksjeselskap og var til 2008 eigd av den norske staten (90 %) og Det Norske Operafond (10 %), etter dette heilt av staten. 

Frå 1. januar 2009 bestod administrasjonen av Tom Remlov som administrerande direktør, Paul Curran operasjef, Espen Giljane ballettsjef og John Fiore musikksjef. Styreleiar var Ellen Horn. 

## Tidlegare operasjefar

* Kirsten Flagstad
* Odd Grüner-Hegge
* Lars Runsten
* Gunnar Brunvoll
* Martin Turnovski
* Aase Nordmo Løvberg
* Knut Hendriksen
* Bjørn Simensen
* Paul Curran

## Kjelder

* *Denne artikkelen bygger på «[[:nb:Den Norske Opera &amp; Ballett|Den Norske Opera &amp; Ballett]]» frå , den 15. februar 2010.* 


## Bakgrunnsstoff
* 
* Nasjonalbibliotekets operaportal
Operahuset i Oslo

**Operahuset i Oslo** er bygget til Den Norske Opera & Ballett og ligg i Bjørvika inst i Oslofjorden. Huset er teikna av arkitektkontoret Snøhetta AS som vann ein arkitektkonkurranse i 2000. Det vart opna 12. april 2008. Bygningen har vunne mange prisar. Det kvite operabygget er blitt eit monumentalbygg i Oslo, og operataket er blitt ein attraksjon i seg sjølv. Operahuset har fått adresse Kirsten Flagstads plass 1 etter den første sjefen til operaen, Kirsten Flagstad. 

Operahuset blei freda av Riksantikvaren i 2012.

## Bygg
I 1999 vedtok Stortinget at operaen skulle plasserast i Bjørvika. Byggherre vart Statsbygg, arkitekt var Snøhetta AS og entreprisane vart blant anna tildelt Vegdekke. Kostnadsramma var på 3,9 milliardar kroner. Harald V stod for opning av operaen 12. april 2008.

### Salane
Det er tre publikumssalar. Alle stolane i Hovedsalen og på Scene 2 har eit eige system for teksting av librettoen, slik at ein kan velje kva for språk ein vil ha teksten på.

Hovudsalen har 1 358 sitteplassar. Med tanke på akustikken er den bygd med form som ein tradisjonell hestesko. Det er tre balkongar som i front er kledd i eik. Også fronten på balkongane er utforma for å gi god akustikk i salen.

## Bilete
**Frå oppføringa av bygget**

Fil:Bjørvika-opera-construction-2005.jpeg|Operahuset i Oslo under bygging 2005, sett frå sjøsida 
Fil:Opera house in Bjørvika, Oslo under construction 7jun2005.jpg|Operahuset under oppføring 7. juni 2005 
Fil:Operahuset i Oslo under bygging.JPG|Operahuset under oppføring hausten 2006.
Fil:Opera house in Bjørvika, Oslo under construction-20070203.jpg|Operahuset under oppføring 3. februar 2007, sett frå høgd på Ekeberg søraust for Oslo sentrum .
Fil:OsloOpera20070218.JPG|Operahuset i Bjørvika i februar 2007
Fil:OsloOperaBjørvika 2007-08-26-05.jpg|Operabygget blei i 2007 utvendig og innvendig kledt med kvit carrara-marmor. Bildet viser taket i august 2007.

**Sjølve bygget**
Air opera barcode.jpg|Operaen og Barcode (flyfoto 2015)
Full Opera by night.jpg|Operahuset i skumring sett frå nordvest. Ekeberg i bakgrunnen. 
Operaen3.jpg


**Frå inngangen og foajeen**

Fil:OsloOperaBjørvika2008-03-25-12.jpg|Publikum på veg opp trappa frå inngangen
Fil:OsloOperaBjørvika2008-03-25-04.jpg|Lobbyen sett frå ein balkong
Fil:OsloOperaBjørvika2008-03-25-02.jpg|Kunstnerisk utsmykking i foajeen
Fil:OsloOperaBjørvika2008-03-25-01.jpg|Ein bølgjande vegg med balkongar der det er mogleg å sjå ned til foajeen og ut mot byen

## Kjelder

## Bakgrunnsstoff
Hyskeir

**Hyskeir** (skotsk-gælisk *Òigh-sgeir*) eller **Heyskeir** er ei lågtliggande øy i Indre Hebridane i Skottland. Fyret på øya markerer det sørlege innløpet til The Minch.

Hyskeir ligg 10 km sørvest for øya Canna og 14 kilometer vest for Rùm. Garbh Sgeir er eit skjer som ligg ved øya og landgangsstaden for Hyskeir ligg i kanalen mellom dei to. Ingen av øyane er busette. 

## Etymologi
Hyskeir kjem frå det norrøne *sker* som tyder «skjer». *Òigh-sgeir* er gælisk for «jomfruskjeret». 

## Fyret
Hyskeir fyr vart bygt i 1904. Det 39 meter høge fyret markerer sørenden av the Minch . Det vart teikna av David  og Charles Stevenson. Fyrlykta står 41 meter over havet. 

Det kvite tårnet var bemanna fram til mars 1997 og var eit av dei siste fyra i Skottland som vart automatisert. 

## Kjelder

**Denne artikkelen bygger på «[[:en:Hyskeir|Hyskeir]]» frå ,  den 15. februar 2010.* 
*** oppgav desse kjeldene:*
* Murray, W.H. (1966) *The Hebrides*. London. Heinemann.
Inch Kenneth

**Inch Kenneth** (skotsk-gælisk *Innis Choinnich*) er ei lita øy utanfor vestsida av Isle of Mull i Skottland, sør for Ulva.

Øya er kalla opp etter St. Kenneth, ein tilhengar av St. Columba, som skal ha grunnlagt eit kloster på øya.

## Kjelder

**Denne artikkelen bygger på «[[:en:Inch Kenneth|Inch Kenneth]]» frå ,  den 15. februar 2010.* 
*** oppgav desse kjeldene:*
Insh i Slate Islands

**Insh** (skotsk-gælisk *Innis*, tyder «øya») er ei busetnadslaus øy vest for øya Seil i Firth of Lorn i Skottland. 

Ho er ei av Slateøyane og ligg 1,5 km nordaust for Ellenabeich på Seil. Mellom dei to øyane ligg Sound of Insh. Det høgaste punktet på øya ligg 69 meter over havet og ho har eit areal på 36 hektar. Ein meiner at den private eigaren stundom bur i ei grotte nord på øya.

## Kjelder

**Denne artikkelen bygger på «[[:en:Insh, Slate Islands|Insh, Slate Islands]]» frå ,  den 15. februar 2010.* 
*** oppgav desse kjeldene:*
Island Macaskin

**Island Macaskin** eller **MacAskin** (skotsk-gælisk *Eilean MhicAsgain*) er ei øy i Loch Craignish i Indre Hebridane i Skottland.

Øya var tidlegare busett, og i motsetnad til mange av dei skotske øyane har ho ein god del skog. Det ser ut til at øya vart heilt fråflytta i 1880-åra. I dag finst det enkelte murar, ein saueinnhegning og kalkomn på øya.

Det veks mykje villblomar på øya, men ikkje så mange som på den nærliggande Eilean Rìgh.

Øya er lang og smal, frå sørvest til nordaust, og går parallelt til kysten på fastlandet. Ho består hovudsakleg av ein rygg der vestsida er høgare enn austsida. Det høgaste punktet på øya er 65 meter over havet. Fleire skjer strekkjer seg sørover frå øya og ut i Sound of Jura.

Grunnfjellet på øya er metamorf apidioritt med noko kvarts sør på øya.

Det ligg fleire mindre øyar kring Island Macaskin, som Eilean nan Gabhar, Eilean nan Coinean, Garbh Rèisa, Rèisa an t-Sruith, Rèisa MhicPhàidein og Eilean na Cille.

## Kjelder

**Denne artikkelen bygger på «[[:en:Island Macaskin|Island Macaskin]]» frå ,  den 15. februar 2010.* 
*** oppgav desse kjeldene:*
Isay

**Isay** (skotsk-gælisk *Ìosaigh*) er ei busetnadslaus øy i Indre Hebridane utanfor vestkysten av Skottland. Ho ligg i Loch Dunvegan, 1 km nordvest for Skye. Dei to mindre øyane i Mingay og Clett ligg i nærleiken. Namnet kjem frå norrønt *ise-øy* som tyder «niseøya». Øya Lampay ligg i sør. 

Tidleg på 1800-talet budde det kring 90 menneske øya og ho hadde ein butikk og fiskestasjon. Som mange andre mindre øyar i området, vart øyfolket tvungne bort under Highland clearances for å gje rom til sauene. Øya vart ein kort periode eigd av songaren Donovan i 1980-åra. 

## Kjelder

**Denne artikkelen bygger på «[[:en:Isay|Isay]]» frå ,  den 15. februar 2010.*
Jura i Skottland

**Jura** (skotsk-gælisk *Diùra*) er ei øy i Indre Hebridane i Skottland, like ved og nordaust for Islay. Øya har status som National Scenic Area. Fram til 1900-talet var Jura dominert av Campbell-klanen frå Inveraray Castle i  Loch Fyne. På første halvdel av 1900-talet selde dei gradvis øya som fleire separate eigedomar. Jura består no av seks eigedomar: Ardfin, Inver, Jura Forest, Ruantallain, Tarbert og Ardlussa. 

## Geografi

Med eit areal på 366 kvadratkilometer og berre 188 innbyggjarar har Jura mykje lågare folketettleik enn naboøya Islay. Faktisk har berre øya Rùm lågare folketettleik av dei busette øyane i Skottland. Den største landsbyen er Craighouse på austsida. I Craighouse ligg det einaste destilleriet på øya, som produserer Isle of Jura-whisky. Her ligg òg det einaste hotellet på øya, ein butikk og ei kyrkje. 

Til å vere så pass stor med så mange innbyggjarar og så nær fastlandet, har Jura inntil nyleg likevel ikkje hatt ferjesamband til fastlandet. Hovudvegen til Jura er frå naboøya Islay og ei lita bilfeje går mellom Port Askaig på Islay og Feolin Ferry på Jura. Dei siste åra har det i tillegg gått ein passasjerbåt mellom Craighouse og Tayvallich på fastlandet om sommaren.

Vestsida av Jura har ikkje permanente busetnader, men her ligg fleire strandvollar. Mellom nordenden og øya Scarba ligg Gulf of Corryvreckan der kraftige tidvasstraumar skapar farlege malstraumar. 

Øya har ein stor bestand av kronhjort og ein trur at namnet Jura kjem frå det norrøne ordet  *hjörtr*, stom tyder hjort. 

### Fjell på Jura
Øya er dominert av tre bratte fjell på vestsida, kalla *Paps of Jura*, som stig opp til 785 meter over havet. 
*Beinn an Òir (gælisk for *Gullfjellet*) er den høgaste toppen med ei høgd på 785 meter over havet. 
*Beinn Shiantaidh (gælisk for *Det heilage fjellet*) har ei høgd på 755 moh. 
*Beinn a' Chaolais (gælisk *[[kyle]]-fjellet*) er det lågaste av desse, 734 moh.

Fjella dominerer landskapet i regionen og ein kan sjå dei frå Mull of Kintyre og på klåre dagar frå Skye og Nord-Irland. 

## Kultur
Som alle dei busette øyane i Hebridane har Jura sin eigen gæliske song- og dikttradisjon.

Mot nordenden av Jura ligg Barnhill, eit aude hus der romanforfattaren George Orwell levde dei siste åra av livet sitt. Det var her han skreiv ferdig *[[boka 1984|1984]]* før han døydde av tuberkulose 

## Bakgrunnsstoff
* The Isle of Jura - Feolin Centre
* Isle of Jura - informasjon og bilete
* Jura på scotlandview
* Australasiatiske hagar ved Ardfin 

## Kjelder

**Denne artikkelen bygger på «[[:en:Jura, Scotland|Jura, Scotland]]» frå ,  den 15. februar 2010.* 
*** oppgav desse kjeldene:*
Celine Brun-Lie

**Celine Brun-Lie** () er ein norsk tidlegare langrennsløpar som frå Oslo, medlem i Idrettslaget Njård.

## Aktiv
Brun-Lie vann tre gullmedaljar i junior-NM og var med på det norske laget som vnn stafetten under junior-VM i 2007. Den 14. desember 2008 fekk ho si første pallplassering i verdscupen, då ho vart nummer to bak Petra Majdic, men før Marit Bjørgen på sprinten i Davos. Ho tok sitt einaste NM-gull då ho sigra på sprinten under Ski-NM 2009, framom Maiken Caspersen Falla og Marit Bjørgen.

Brun-Lie tok seg til finalen under dei olympiske vinterleikane i Vancouver 2010, der ho enda på sjetteplassen.
Ho la opp etter 2015-sesongen.

### Medaljar og besteplasseringar i noregsmeisterskap
*Ski-NM 2008: Nr 4 på sprinten i Trondheim
*Ski-NM 2009: Gullmedalje i sprint på Gjøvik
*Ski-NM 2010: Nr 6 på 30&nbsp;km på Tolga
*Ski-NM 2011: 
*Ski-NM 2012:
*Ski-NM 2013: 
*Ski-NM 2014: 
*Ski-NM 2015:

## Kjelder
Hege Bøkko

**Hege Bøkko** () er ein norsk skøyteløpar frå Hol kommune. Ho er systera til skøyteløparen Håvard Bøkko.  På klubbnivå representerer ho Hol Idrettslag. 

Under Allround-NM på skøyter i 2009 vann Hege Bøkko bronsemedaljen samanlagd, og i februar 2009 vann ho sølv på 1000 meter i junior-VM i Zakopane.

## Referansar

## Bakgrunnsstoff
* Norges skøyteforbund - Resultatutvikling Hege Bøkko (PDF)
* Ny Bøkko på Gang (fra Aftenposten, juni 2008)
*
Henrik Christiansen (f. 1983)

**Henrik André Sole Christiansen** () er ein norsk skøyteløpar. Han representerer Asker Skøyteklubb.

Henrik Christiansen debuterte internasjonalt i verdscupen på skøyter på Hamar,  november 2003. Han vart nummer 9 i EM 2007 i Collalbo i Italia og nummer 19 i allround-VM 2007 i Heerenveen i Nederland. Han tok gull i NM allround i 2005 i Drammen.  

## Bakgrunnsstoff
*Henrik Christiansens hjemmesider
*Om Henrik Christiansen på SkateResults.com 
*Om Henrik Christiansen på DESG.de 
*Norges Skøyteforbunds (NSF) hjemmesider 
*Den internasjonale skøyteunionens (ISU) hjemmesider
Dei olympiske ringane

**Dei olympiske ringane** vart teikna i 1913 av grunnleggjaren til dei moderne olympiske leikane, den franske baron Pierre de Coubertin. Ringane vart det offisielle emblemet for dei olympiske leikane, og vart først brukt i samband med sommar-OL 1920 i Antwerpen. 

## Symbolikk
Symbolet består av fem samanvovne ringar i fargane blå, gul, svart, grøn og raud, lagt på ein kvit bakgrunn. Coubertin presenterte det nye emblemet i augustutgåva av *Revue Olympique* i 1913. Her skildra han at ringane skulle symbolisere dei fem verdsdelane (*[[Nord-Amerika|Nord]]- og [[Sør-Amerika]] blir sett som eitt [[kontinent]])*. Den blå ringen representerer Europa, gul er Asia, svart er Afrika, grøn er for Oseania, og raud for Amerika.

## Flagget
Emblemet vart offisielt teke opp som symbolet til dei olympiske leikane i 1914, og var tenkt brukt på eit offisielt OL-flagg under sommar-OL 1916, men etter avlysinga av leikane på grunn av den første verdskrigen vart flagga for første gongen heist over stadion i Antwerpen i samband med sommer-OL 1920.


**Denne artikkelen bygger på «[[:nb:De olympiske ringene|De olympiske ringene]]» frå ,  den 15. februar 2010.*  
 

## Referansar
Liv-Kjersti Eikeland

**Liv-Kjersti Eikeland** () er ein norsk skiskyttar frå Bergen.

Liv-Kjersti Eikeland debuterte i verdscupen i 1999 i Oberhof. Eikeland vann sølv på 15 km i Östersund i desember 2006. 

## Bakgrunnsstoff
* Statistikk frå ''Biathlonworld''
Johan Remen Evensen

**Johan Remen Evensen** () er ein norsk, tidlegare skihoppar som er medlem av Molde og Omegn Idrettsforening. Evensen er opphavleg frå Alsvåg i Øksnes kommune i Nordland, voks opp i Molde.

Evensen er særleg kjend for dei to verdsrekordane i skiflyging som han sette 11. februar 2011 i Vikersundbakken. Han hoppa først 243 meter, fire meter over verdsrekorden, for seinare på kvelden å hoppe 246,5 meter.

## Aktiv
Evensen debuterte i verdscupen med 10. og 12. plass i Trondheim]] i desember 2008. 13. desember vart han nummer 7 i verdscuprennet i Pragelato i Italia, og dagen etter kom han på tredjeplass same stad i eit renn med berre ein omgang, under vanskelege verforhold. 14. februar 2009 vart han igjen nummer 3 i eit verdscuprenn, i skiflygingsbakken i Oberstdorf i Tyskland.

Evensen lukkast aldri i dei individuelle tevlingane under dei store meisterskapane. Derimot var han med på fire av dei fem norske medaljelaga i åra 2009-2011; under ski-VM 2009, vinter-OL 2010, skiflygings-VM 2010 og ski-VM 2011. Han fekk då med seg tre sølvmedaljar og ein bronsemedalje, alle medaljane vann han saman med Anders Bardal og Anders Jacobsen. Dessutan var Tom Hilde med på tre av medaljelaga, medan Bjørn Einar Romøren kompletterte skiflygingslaget som tok VM-sølv i 2010.

Evensen la opp i 2012, etter å ha slite med å halde nede kroppsvekta.

### Besteplasseringar i internasjonale meisterskap
*Ski-VM 2009 i Liberec: Sølvmedalje i laghopping, nr 27 i normalbakken
*Vinter-OL 2010 i Vancouver: Bronsemedalje i laghopping, nr 15 i storbakken
*VM i skiflyging 2010 i Planica: Sølvmedalje i laghopping, nr 18 individuelt
*Ski-VM 2011 i Oslo: Sølvmedalje i laghopping i storbakken. Nr 14 i det individuelle storbakkerennet

### Besteplasseringar i internasjonale renn
*2009: To tredjeplassar i Pragelato og Oberstdorf (skiflyging)
*2010: Tredjeplass i Oberstdorf (skiflyging)
*2011: Siger i Vikersund og to andreplassar; Lillehammer og Vikersund
*2012: Nr 9 i Bad Mitterndorf (skiflyging)

### Medaljar og besteplasseringar i noregsmeisterskap
*2009: Nr 12 i storbakken på Lillehammer
*2010: Bronsemedalje i storbakken i Trondheim
*2011: Bronsemedalje i normalbakken i Sprova
*2012: Nr 18 i normalbakken i Trondheim

## Kjelde
**Sportsboken*, aktuelle årgangar

## Bakgrunnsstoff
* 
* Romsdals Budstikke: - Føles som en drøm!  (6. desember 2008)
* VG: Hoppkometen: - Har aldri vært så nervøs i hele mitt liv (7. desember 2008)
Den olympiske hymnen

**Den olympiske hymnen** er ein kor-kantate skriven for Dei 1. olympiske leikane og sidan 1958 rekna som den offisielle songen for Dei olympiske leikane.

Hymnen vart skriven til Dei første olympiske leikane som vart arrangerte i Aten 1896, med tekst av Kostís Palamás og melodi av Spyrídon Samáras.  Hymnen vart framført under opningsseremonien. 

Arrangørar av seinare olympiske leikar har framført andre tilsvarande songar, men etter 1960 har dette verket vore offisiell OL-hymne.

Til vinter-OL 1994 på Lillehammer vart den olympiske hymnen omsett til norsk av Halldis Moren Vesaas. Hymnen vart sungen av Sissel Kyrkjebø under opningsseremonien til musikk arrangert av Frode Thingnæs framført av Forsvarets representasjonsorkester.

## Kjelder
* Maihaugen: Den olympiske hymne
Tarjei Bø

**Tarjei Bø** () er ein norsk skiskyttar frå Stryn, bror av Johannes Thingnes Bø.

Han debuterte i verdscupen i sesongen 2008/09, og i Pokljuka den 19. desember 2009 fekk han definitivt sitt internasjonale gjennombrot med sin 4.plass på sprinten.

Han deltok i Vinter-OL 2010, 2014 og 2018 og er tatt ut til OL i Kina i 2022, for å representere Noreg i skiskyting.

## Kjelder
Kerrera

**Kerrera** (skotsk-gælisk *Cearrara*, norrønt *Kjarbarey*) er ei øy i Indre Hebridane i Skottland, nær byen Oban. I 2005 hadde øya om lag 35 innbyggjarar. Det går passasjerbåt til fastlandet ved Gallanach Road.

Øya er kjend for ruinane av Gylen Castle frå 1582. Det var òg staden der Aleksander II av Skottland døydde i 1249. Det høgaste punktet på øya er Carn Breugach på 189 meter over havet. Det meste av øya er eigd av McDougall-familien frå Dunollie, som er etterkomarar etter den skotske prinsen Somerled.

Hovudnæringa på øya er jordbruk (sau og Highland-kveg) og turisme. Det ligg ein kafe sør på øya nær Gylen Castle. Sjølve slottet har nyleg vorte restaurert og er i dag ope for publikum. 

## Galleri

Fil:Gylen Castle, Kerrera.jpg|Utsyn mot Gylen Castle på Kerrera.
Fil:Harbour at Ardantrive on Kerrera.JPG|Hamna Ardantrive på Kerrera, utsyn sørover frå Oban til ferja Craignure.
Fil:Kerrera Outline Map.svg|Kart over Kerrera


## Kjelder

**Denne artikkelen bygger på «[[:en:Kerrera|Kerrera]]» frå ,  den 15. februar 2010.*
Maiken Caspersen Falla

**Maiken Caspersen Falla** () er ein norsk tidlegare langrennsløpar som representerer Gjerdrum Idrettslag. Ho vart olympisk meister i sprintøvinga under vinter-OL 2014 i Sotsji og tok bronsemedaljen i same øvinga i Ski-VM 2015. Falla har to NM-medaljar i sprint og har kome blant dei seks beste i verdscupen to gongar.

I 2023 fekk ho Holmenkollmedaljen. 

## Aktiv
Falla debuterte i verdscupen den 29. november 2008 på sprinten i Kuusamo. Ho vart nummer 22, men ein månad seinare tok ho ei overraskande tredjeplass på sprinten i Düsseldorf, bak Petra Majdič og Natalja Matvejeva. Falla og makkeren Celine Brun-Lie gjekk dagen etter inn til ein andreplass på sprintstafetten. Falla gjekk ankeretappen, og vart berre slått med to tidelar av Matvejeva.

Falla, som då representerte Lørenskog Skiklubb, tok si første NM-medalje på sprinten i NM på ski 2009, ein sølvmedalje bak Celine Brun-Lie. Falla tok bronse i klassisk sprint året etter.

I 2009/10-sesongen opna ho med ein 6. plass i verdscuprennet i klassisk sprint i [Kuusamo, den andre finaleplass hennar i verdscupen. Saman med Brun-Lie vart det tredjeplass i sprintstafetten i Düsseldorf i desember.

Falla deltok under vinterleikane 2014 i sprintøvinga, der ho gjekk heilt til topps framom landsmannen Ingvild Østberg.

### Medaljar og besteplasseringar i noregsmeisterskap
*Ski-NM 2009: Sølvmedalje i sprint på Gjøvik
*Ski-NM 2010: Bronsemedalje i sprint i Stokke
*Ski-NM 2011: Sølvmedalje i sprint i Steinkjer
*Ski-NM 2012: Gullmedalje i sprint på Voss
*Ski-NM 2013: Gullmedalje i sprint på Vang
*Ski-NM 2014: Gullmedalje i sprint på Lillehammer
*Ski-NM 2015: Bronsemedalje både på 15 km og i sprint på Røros
*Ski-NM 2016: 
*Ski-NM 2017: Gullmedalje i sprint, sølvmedalje på 15 på Gran
*Ski-NM 2018: 
*Ski-NM 2019: Bronsemedalje i sprint i Meråker
*Ski-NM 2020: Gullmedalje i sprint i Drammen
*Ski-NM 2021: Gullmedalje i sprint i Trondheim
*Ski-NM 2022: 

## Kjelder

* 
*Artikkel i Adresseavisa om første pallplasseringa hennar i Düsseldorf 
*Artikkel og video frå sprinten i Düsseldorf (på www.nrksport.no)
*
Kristian Forsberg

**Kristian Forsberg** () er ein norsk ishockeyspelar frå Oslo. Per 2010 spela han forward for den svenske eliteserieklubben Modo. Han kom frå Storhamar Dragons før 2009/2010-sesongen.

## Bakgrunnsstoff
* Spelarens profil hjå Storhamar Dragons.no
*
Ann Kristin Flatland

**Ann Kristin Flatland** () er ein norsk skiskyttar frå Oslo som representerer Vik Idrettslag.

Ann Kristin Flatland debuterte i verdscupen i 2003 i finske Kontiolax, der ho kom på 56. plass på sprinten. Alt i den andre konkurransehelga av sesongen, i Hochfilzen, debuterte Flatland på det norske stafettlaget som gjekk i mål på ein femte plass. Hennar beste individuelle plassering i verdscupen per 2010 er to tredjeplasser frå sprinten i Oberhof og frå jaktstarten i Anterselva i sesongen 2009/10. 

Ho representerte Noreg under VM 2005 i Hochfilzen, og oppnådde en 22. plass på sprinten og 37. plass i jaktstarten. Under VM i Anterselva 2007 tok ho ein femteplass på sprinten. Under vinter-OL 2010 representerer ho igjen Noreg. 

## Kjelder
* Statistikk hjå ''Biathlonworld'' 
* Flatland klar for VM